Шампионът Дукуре: Техниката ми беше ужасна, но на кого му пука? - Лека атлетика - Sportal.bg
07 март 2009 | 13:03
Французинът Ладжи Дукуре спечели европейската титла в зала в дисциплината 60 метра с препятствия след фотофиниш и така остави зад себе си шампиона от предишното издание Грегори Седок. Битката в Торино бе наистина оспорвана, но в крайна сметка 25-годишният бегач отмъкна златното отличие, въпреки еднаквото време от 7,55 секунди с холандския си конкурент. Бронзовият медал остана за представителя на Чехия Петр Свобода, спрял хронометъра на 7,61 секунди.
"Техниката ми на бягане беше ужасна, но на кого му пука, заяви с усмивка Дукуре след края на състезанието и обявяването на крайните резултати. - Имах трудности, но златото е в моите ръце. Преди второто препятствие бях почти на колене, но се справих и видях, че Грегори е набрал сериозна скорост. Всичко се разви толкова бързо, особено към средата на бягането, така че нямах време да се замислям много. Най-важна е реакцията в такива напрегнати моменти и това ме вълнуваше най-много тогава", допълни още новият шампион, който се извини за псувните на френски език, които е изрекъл след финиша.
редактор - отдел "Спорт" Прочетена 2327